สวัสดีค่ะ คือหนูปวดหัวหน้ามืดละก็กินอะไรไม่ลงด้วย อยากนอนทั้งวันเลยค่ะ เป็นงี้มาเกือบ2อาทิตย์แล้ว พอเริ่มเป็นก็ลองปรับเวลานอนดูแต่ก็ไม่ดีขึ้นเลยค่ะ อาการแบบนี้มันเป็นเพราะอะไรหรอคะ
สวัสดีค่ะอาการปวดหัว หน้ามืด กินอะไรไม่ค่อยลง อาจจะเกิดจาก ปวดศีรษะจากการใช้งาน ทำให้กล้ามเนื้อหรือเส้นเอ็นรอบๆศีรษะมีการตึงตัว อาจสัมพันธ์กับการพักผ่อนน้อย การเพ่งสายตามากเกินไปในระหว่างวัน ถ้าได้พักมักจะดีขึ้น สาเหตุอื่นๆเช่น การปวดไมเกรน มักปวดตุ้บๆเป็นมากข้างเดียว มีตาพร่า คลื่นไส้ อาเจียนได้ หรือปวดจากความเครียด ความกังวลมากระตุ้น ส่วนสาเหตุในสมองมักไม่ค่อยปวดเพลียๆดังที่กล่าวมาเบื้องต้นให้พยายามนอนหลับพักผ่อนให้เต็มที่ กินยาแก้ปวดร่วมด้วยได้ หลีกเลี่ยงปัจจัยกระตุ้นใดๆที่ทำให้มีอาการ และถ้าได้พักเต็มที่แล้วร่วมกับกินยาแก้ปวดเพื่อช่วยบรรเทาอาการแล้วไม่ดีขึ้น ปวดมากจนรบกวนการใช้ชีวิตประจำวัน ควรไปพบแพทย์เพื่อตรวจเพิ่มเติม